महामंत्री पद को विधायक-संगठन नेताओं ने बनाया प्रतिष्ठा का मुद्दा
भाजपायुवा मोर्चा में महामंत्री पद अचानक से महत्वपूर्ण हो गया है। असल में शहर से विधायक रोहिता रेवड़ी और संगठन से जुड़े दूसरे गुट के नेताओं ने महामंत्री पद का कद बढ़ा दिया है। पद नहीं इसे प्रतिष्ठा की लड़ाई से जोड़कर देखा जा रहा है। जिला कार्यकारिणी में रोहिता रेवड़ी का एक भी नजदीकी नहीं है। इसलिए वह युवा मोर्चा में एक पद चाहती हैं। वहीं, जिला अध्यक्ष प्रमोद विज और युवा मोर्चा के प्रदेश उपाध्यक्ष लोकेश नांगरू दाेनों को सिरे से खारिज कर चुके हैं। दोनों नेता इन दो नाम पर किसी भी कीमत पर समझौता करने को तैयार नहीं हैं।
मॉडल टाउन के हरीश मुटनेजा के विरोध में उनसे जुड़े दो पुराने विवाद इसकी वजह बताए जा रहे हैं। एक बड़े एक्सपोर्टर के बेटे के साथ हुए झगड़े के अलावा एक अन्य केस का हवाला दिया जा रहा है। वहीं, मेघराज गुप्ता के रुख से ऐसा लगा है कि अगर प्रदेश संगठन से दबाव नहीं आया तो मुटनेजा या सर्वजीत से आगे नहीं बढ़ पाएंगे और रोहिता रेवड़ी की पसंद का एक महामंत्री बनाएंगे। क्योंकि, फिलहाल उनके पास भी तीसरा नाम नहीं है।
मंडल के लिए कौन-कौन हैं शहरी क्षेत्र में दावेदार
} शहरी मंडल : राहुलगाबा, पंकज सेठी, तरुण छोकरा, सन्नी गर्ग और महिला मोर्चा की प्रदेश सचिव सुप्रिया रतन का बेटा
}मॉडल टाउन : प्रदीपकौशिक, गौरव बंसल, सुरेश मेहता, गौरव वालिया और वैभव कौशल
}तहसील कैंप : हरीशपपनेजा, हरीश काठपाल, मोतीलाल कपूर और टोनी मित्तल
}किशनपुरा : संदीपगर्ग, जसबीर नरवाल, जॉनी कश्यप और कपिल
} इसके साथ ही 9 अन्य मंडलों इसराना विधानसभा के थर्मल, इसराना और मतलौडा, समालखा विधानसभा के समालखा शहरी, ग्रामीण और बापौली तथा ग्रामीण विधानसभा के बिचपड़ी, बबैल और सिवाह मंडल के अध्यक्ष और दो-दो महामंत्री के नाम का एेलान मंगलवार हो सकता है।
दो गुटों के बीच बने रहना चाहते हैं मेघराज
मेघराजदोनों गुटों के नेताओं को नाराज नहीं करना चाहते। वे दोनों गुट के बीच बने रहना चाहते हैं। विशेषाधिकार होने के बाद भी नाम फाइनल नहीं कर पा रहे। जबकि युवा मोर्चा के प्रदेश महामंत्री जनक पोपली ने शनिवार को हुई बैठक में कहा भी था कि युवा मोर्चा को चलाने की जिम्मेदारी मेघराज गुप्ता की है। प्रदीप चौहान को एक पद देने के साथ ही दूसरा पद रेवड़ी को देकर दोनों के बीच सामंजस्य बनाने में जुटे हुए हैं।
13मंडल अध्यक्षों और 26 महामंत्री के नाम की घोषणा कल संभव
मेघराजगुप्ता ने कहा कि महामंत्री का नाम तय करने के लिए सोमवार को फिर से सीनियर नेताओं के साथ बैठक करेंगे। उन्होंने कहा कि मंडल अध्यक्ष के साथ ही महामंत्री के नाम भी तय करने हैं। मंगलवार को सभी 13 मंडल अध्यक्षों और 24 महामंत्रियों के नामों की घोषणा हो सकती है। एक मंडल में 2 महामंत्री चुने जाएंगे।
awa_Deva hin_Deva hin_Deva hin_Deva bho_Deva bho_Deva awa_Deva awa_Deva hin_Deva hin_Deva hin_Deva awa_Deva awa_Deva